Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista Neuvoston yhteiseen kantaan ehdotuksesta Euroopan parlamentin ja neuvoston direktiivi terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (optinen säteily) aiheutuville riskeille (yhdeksästoista direktiivin 89/391/ETY 16 artiklan 1 kohdassa tarkoitettu erityisdirektiivi) Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2005/0526 lopull. - COD 1992/0449 */





[pic] | EUROOPAN YHTEISÖJEN KOMISSIO | Bryssel 21.10.2005 KOM (2005) 526 lopullinen 1992/0449 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (optinen säteily) aiheutuville riskeille (yhdeksästoista direktiivin 89/391/ETY 16 artiklan 1 kohdassa tarkoitettu erityisdirektiivi) KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 1992/0449 (COD) KOMISSION LAUSUNTOEY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaanehdotuksesta EUROOPAN PARLAMENTIN JA NEUVOSTON DIREKTIIVI terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (optinen säteily) aiheutuville riskeille (yhdeksästoista direktiivin 89/391/ETY 16 artiklan 1 kohdassa tarkoitettu erityisdirektiivi) 1. Asian tausta Komissio toimitti Euroopan parlamentille ja neuvostolle 8. helmikuuta 1993 direktiiviehdotuksen, joka perustuu EY:n perustamissopimuksen 118 a artiklaan (nyk. 137 artiklaan) (KOM(1992) 560 lopullinen – 1992/0449 (COD)). Talous- ja sosiaalikomitea antoi lausuntonsa 30. kesäkuuta 1993. Alueiden komitea ilmoitti 13. tammikuuta 2000 päivätyssä kirjeessä, ettei se anna lausuntoa. Euroopan parlamentti antoi lausuntonsa ensimmäisessä käsittelyssä 20. huhtikuuta 1994. Komissio hyväksyi parlamentin ehdottamista optista säteilyä koskevista 24 tarkistuksesta 23. Komissio toimitti muutetun ehdotuksensa 8. heinäkuuta 1994. Neuvosto hyväksyi yhteisen kannan yksimielisesti 18. huhtikuuta 2005. Euroopan parlamentti hyväksyi 7. syyskuuta 2005 toisessa käsittelyssä 22 tarkistusta neuvoston yhteiseen kantaan. Tässä lausunnossa esitetään EY:n perustamissopimuksen 251 artiklan 2 kohdan kolmannen alakohdan c alakohdan nojalla komission kanta Euroopan parlamentin tarkistuksiin. 2. Ehdotuksen tarkoitus Alkuperäinen ehdotus perustui EY:n perustamissopimuksen 118 a artiklaan (nyk. 137 artikla) ja oli puitedirektiivin 89/391/ETY 16 artiklan 1 kohdassa tarkoitettu erityisdirektiivi. Ehdotuksen tarkoituksena oli suojata työntekijöiden terveyttä ja turvallisuutta riskeiltä, joita aiheutuu heidän altistumisestaan fysikaalisille tekijöille. Ehdotus kattoi neljä fysikaalista tekijää: melu (kuulovamman vaarat), tärinä (käsille, käsivarsille ja koko vartalolle aiheutuvat vaarat), sähkömagneettiset kentät ja optinen säteily (ihmiskehoon indusoituvasta sähkövirrasta, sähköiskuista ja palovammoista sekä lämpöenergian absorboitumisesta johtuvat terveysvaarat). Tärinää, sähkömagneettisia kenttiä ja optista säteilyä koskevat säännökset ovat uusia, kun taas melua koskevia säännöksiä sisältyy jo neuvoston direktiiviin 86/188/ETY. Neuvosto päätti yleisenä toimintamallinaan keskittyä kerrallaan yhteen tekijään ja aloittaa tärinästä. Kaikki valtuuskunnat ja komissio hyväksyivät tämän toimintamallin, jossa komission ehdotuksesta käsitellään kerrallaan vain yhtä osaa. Tämä ei merkinnyt muiden osien hylkäämistä, vaan ne jäivät neuvoston asialistalle tulevaa käsittelyä varten. Kolmesta ensimmäisestä fysikaalisesta tekijästä eli tärinästä, melusta ja sähkömagneettisista kentistä Euroopan parlamentti ja neuvosto ovat antaneet kolme direktiiviä: 2002/44/EY, 2003/10/EY ja 2004/40/EY. Tämä direktiiviehdotus on neljäs osa neuvoston yleistä toimintamallia, jonka mukaan kutakin fysikaalista tekijää käsitellään omassa erityisdirektiivissään [1] . 3. Komission lausunto Euroopan parlamentin tarkistuksista 3.1. Yhteenveto komission kannasta Komissio voi hyväksyä kaikki muut Euroopan parlamentin tarkistukset sellaisinaan, paitsi tarkistuksen 5. Komissio katsoo, että tarkistuksista yhdeksällä (tarkistukset 1, 2, 3, 6, 8, 9, 10, 11 ja 12) voidaan täydentää ja parantaa yhteisen kannan tekstiä sekä vahvistaa terveydentilan seurantaa koskevia yhteisen kannan säännöksiä. Lisäksi se katsoo, että hyväksymällä kaksi muuta tarkistusta (tarkistukset 4 ja 13) voidaan nopeuttaa kompromissiratkaisuun pääsemistä. Kymmenestä muusta hyväksytystä tarkistuksesta (tarkistukset 20, 22, 23, 25, 26, 28, 29, 30, 31 ja 32), joilla on tarkoitus jättää yhteisen kannan ulkopuolelle työntekijöiden riskit, jotka aiheutuvat altistumisesta luonnolliselle optiselle säteilylle, komissio on sitä mieltä, että sen on suostuttava Euroopan parlamentin toiveisiin, mutta se haluaa korostaa, että tällöin direktiivin antama suoja ei kata luonnonsäteilystä (erityisesti auringonsäteilystä) aiheutuville riskeille altistuneita työntekijöitä. 3.2. Parlamentin tarkistukset toisessa käsittelyssä 3.2.1. Hyväksytyt tarkistukset 3.2.1.1. Tarkistus 1 ( terveysvaikutusten ehkäiseminen ja varhainen havaitseminen ) (johdanto-osan 4 a kappale (uusi)) Tarkistuksessa täsmennetään direktiivin tavoitteet työntekijöiden terveyden alalla sekä tarve panostaa ehkäisemisen ja varhaisen havaitsemisen näkökohtiin. Sen sanamuoto liittyy läheisemmin komission alkuperäiseen ehdotukseen kuin yhteisen kannan sanamuotoon. Tämän vuoksi komissio hyväksyy tarkistuksen. 3.2.1.2. Tarkistus 2 ( täsmennetään vähimmäisvaatimusten asettamista ) (johdanto-osan 5 kappale) Komissio hyväksyy tarkistuksen, jossa ehdotetaan indikatiivin käyttöä konditionaalin sijaan lauseessa, jonka mukaan direktiivi ei saa (eikä: ei saisi ) olla perusteena jäsenvaltiossa vallitsevan tilanteen heikentämiseen. 3.2.1.3. Tarkistus 3 ( yhdenmukaisuus tuotedirektiivien kanssa ) (johdanto-osan 11 kappale) Tarkistuksessa esitetään johdanto-osan 11 kappaleeseen täsmennys, jonka mukaan työnantajan ei ole tarpeen riskinarviointia suorittaessaan toistaa mittauksia, jotka optista säteilyä tuottavien laitteiden valmistaja on jo tehnyt, edellyttäen että laitteita huolletaan asianmukaisesti ja säännöllisesti . Täsmennys on tarkoituksenmukainen, ja komissio hyväksyy sen. 3.2.1.4. Tarkistus 4 ( komission laadittavaksi annetut käytännön ohjeet ) (johdanto-osan 13 a kappale (uusi)) Tarkistuksessa esitetään tarve laatia käytännön ohjeet, joiden avulla työnantajat voivat ymmärtää helpommin direktiivin teknisiä säännöksiä, ja pyydetään komissiota laatimaan ne. Vaikka tarkistus ei vaikuta olevan yhteisön lainsäädännön valmistelun laatua koskevan toimielinten välisen sopimuksen mukainen (vrt. tarkistus 13), komissio voi hyväksyä sen, jotta kompromissiratkaisuun päästään nopeasti. 3.2.1.5. Tarkistus 6 ( toteutettavat toimenpiteet, kun altistumisen raja-arvojen ylittyminen on mahdollista ) (5 artiklan 2 kohdan johdantokappale) Tarkistuksessa korostetaan, että on tärkeää toteuttaa toimenpiteitä, kun riskinarviointi riskeistä, joille työntekijät voivat olla altistuneita, osoittaa altistumisen raja-arvojen ylittymisen olevan mahdollista. Komissio hyväksyy tarkistuksen. 3.2.1.6 Tarkistus 8 ( haitallisten terveysvaikutusten ehkäiseminen ja varhainen havaitseminen sekä terveydentilan seurannan menetelmät ) (8 artiklan 1 kohta) Tarkistuksessa täsmennetään direktiivin tavoitteet työntekijöiden terveyden alalla ja korostetaan ehkäisemisen ja varhaisen havaitsemisen näkökohtia. Lisäksi siinä yksinkertaistetaan 1 kohtaa, jotta voidaan varmistaa terveydentilan asianmukainen seuranta. Näin ollen komissio hyväksyy tarkistuksen. 3.2.1.7 Tarkistus 9 ( täsmennetään terveydentilan seurantaa ) (8 artiklan 1 a kohta (uusi)) Tarkistuksessa täsmennetään, että direktiivissä tarkoitetuille riskeille altistuneiden työntekijöiden terveydentilaa seuraa valtuutettu ammattihenkilöstö kansallisen lainsäädännön ja käytännön mukaisesti. Tarkistus on puitedirektiivin säännösten mukainen, ja komissio hyväksyy sen. 3.2.1.8 Tarkistus 10 ( vahvistetaan säännöksiä, jotka sallivat toimivaltaisen lääkintäviranomaisen tutustua riskinarvioinnin tuloksiin ) (8 artiklan 2 kohta) Tarkistuksessa täsmennetään, että työnantajan on myös helpotettava terveydentilan seurannasta vastaavien viranomaisten tutustumista sen riskinarvioinnin tuloksiin, joka työnantajan on tehtävä puitedirektiivin 89/391/ETY ja direktiiviehdotuksen 4 artiklan mukaisesti, jos se on aiheellista terveydentilan seurannan kannalta. Tämä yhdenmukaistaa säännöksiä, jotka koskevat direktiiviehdotuksessa tarkoitetuille riskeille altistuneiden työntekijöiden terveydentilan seurantaa. Siksi komissio hyväksyy tarkistuksen. 3.2.1.9 Tarkistus 11 ( työntekijän käyminen lääkärintarkastuksessa tietyissä tapauksissa, erityisesti kun altistumisen raja-arvot ylittyvät ) (8 artiklan 3 kohta) Tarkistuksessa esitetään, että direktiiviehdotuksessa tarkoitetuille riskeille altistuneen työntekijän on käytävä lääkärintarkastuksessa tietyissä tapauksissa, erityisesti kun altistumisen raja-arvot ylittyvät. Komissio kannattaa tehokasta ja toimivaa työntekijöiden terveydentilan valvontaa ja on aina ollut sitä mieltä, että työntekijöille olisi voitava tarjota mahdollisuus käydä lääkärintarkastuksessa 8 artiklassa tarkoitetuissa tapauksissa. Komissio hyväksyy tarkistuksen. 3.2.1.10 Tarkistus 12 ( täsmennetään, mitä tietoja komissio toimittaa annettuaan arvioinnin jäsenvaltioiden sille viiden vuoden välein toimittamista direktiivin täytäntöönpanoa koskevista kertomuksista ) (8 artiklan 3 kohta johdantokappale) Tarkistuksessa täsmennetään, mitkä tiedot komissio toimittaa Euroopan parlamentille, neuvostolle, Euroopan talous- ja sosiaalikomitealle sekä työturvallisuuden ja työterveyden neuvoa-antavalle komitealle viiden vuoden välein. Tiedot kattavat jäsenvaltioilta saatujen kertomusten sisällön, komission arvioinnin kyseisistä kertomuksista ja asianomaisella alalla tapahtuneen kehityksen arvioinnin. Komissio katsoo, että tarkistus täydentää tekstiä, ja hyväksyy sen. 3.2.1.11 Tarkistus 13 ( komission laadittavaksi annetut käytännön ohjeet ) (12 a artikla (uusi)) Tarkistuksessa esitetään, että komissio laatii käytännön ohjeet, joiden avulla työnantajat voivat ymmärtää helpommin direktiivin teknisiä säännöksiä. Komissio voi hyväksyä tarkistuksen, vaikka se ei vaikuta olevan yhteisön lainsäädännön valmistelun laatua koskevan toimielinten välisen sopimuksen mukainen (ks. myös tarkistus 4), jotta kompromissiratkaisuun voidaan päästä nopeasti. 3.2.1.12 Tarkistukset 20 ja 28 (4 artiklan 3 kohta) sekä 23 ja 31 (5 artiklan 3 kohta) ( poistetaan viittaus, joka koskee riskinarviointia luonnon optisen säteilyn lähteille altistumisen yhteydessä ) Komissio ottaa huomioon, ettei Euroopan parlamentti halua työntekijöiden altistumisesta luonnonsäteilylle aiheutuvien riskien kuuluvan direktiiviehdotuksen soveltamisalaan. Tarkistuksilla muutetaan asianmukaista artiklaa tämän päätöksen mukaisesti. Komissio voi ymmärtää Euroopan parlamentin esittämät perustelut ja hyväksyy siksi tarkistukset. Komissio haluaa kuitenkin korostaa, että sen näkemyksen mukaan luonnolliselle optiselle säteilylle altistuminen aiheuttaa silti riskin ulkotiloissa työskenteleville työntekijöille. 3.2.1.13 Tarkistukset 22 ja 30 (4 artiklan 1 kohta), tarkistus 29 (4 artiklan 4 kohta) sekä tarkistukset 25 ja 32 (6 artiklan johdantokappale ja c alakohta) ( poistetaan luonnollista optista säteilyä koskevat viitteet ja lisätään keinotekoista säteilyä koskeva viite ) Komissio voi hyväksyä nämä tarkistukset kohdassa 3.2.1.12 esitetyistä syistä. 3.2.1.14 Tarkistus 26 ( lisätään keinotekoista säteilyä koskeva viite ja poistetaan altistuneen työntekijän mahdollista siirtämistä toisiin työtehtäviin koskeva viite) (8 artiklan 3 kohta) Komissio voi hyväksyä tämän tarkistuksen keinotekoisen säteilyn altistumista koskevan täsmennyksen osalta kohdassa 3.2.1.12 esitetyistä syistä. Komissio katsoo, että poistamalla sivulause, jossa mainitaan yksiselitteisesti mahdollisuus siirtää optiselle säteilylle altistumisen vuoksi terveydellisiä haittavaikutuksia saanut työntekijä toisiin työtehtäviin, voidaan nopeuttaa kompromissiratkaisuun pääsemistä. 3.2.2. Periaatteessa hyväksytyt tarkistukset Ei sovelleta. 3.2.3. Hylätyt tarkistukset 3.2.3.1 Tarkistus 5 ( riskinarviointia koskevien velvoitteiden siirtäminen jäsenvaltioille, kun työntekijä altistuu luonnonsäteilylle ) (4 artiklan 2 kohta) Komissio ei voi hyväksyä tarkistusta sellaisenaan, koska kohdissa 3.2.1.12–3.2.1.14 käsiteltyjen tarkistusten vastaisesti siinä säilytetään luonnonsäteily yhteisen kannan soveltamisalassa ja samalla annetaan jäsenvaltioille toimivalta, mikä ei ole yhdemukaista puitedirektiivillä 89/391/ETY vahvistetun yhteisön oikeudellisen kehyksen kanssa. 3.3. Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla. Yhdenmukaisuuden varmistamiseksi se muuttaa myös ehdotuksen otsikon muotoon ”Ehdotus: Euroopan parlamentin ja neuvoston direktiivi terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä ( keinotekoinen optinen säteily) aiheutuville riskeille (yhdeksästoista direktiivin 89/391/ETY 16 artiklan 1 kohdassa tarkoitettu erityisdirektiivi)”. Lisäksi komissio poistaa johdanto-osan 13 kappaleen toisen virkkeen ja lisää 1 artiklan 1 ja 2 kohtaan ilmaisun ”keinotekoinen”. [1] Ks. neuvoston lausuma 25. kesäkuuta 2001 tehtyyn pöytäkirjaan.